            <phrase>කතරගම දේව සංකල්පය ඉපැරණි දේව සංකල්පයක් වන අතර, එය වර්තමාන දෙවියන් ඇදහීමේ හුදු පිහිට යැදීමේ මිථ්‍යා පරමාර්ථයෙන් බිහිවූවක් නොවේ. කතරගම ප්‍රදේශයේ එකල විසූ මිනිසුන්ට ඉතාමත් හිතවත්ව මිනිසුන්ගේ යහපත වෙනුවෙන් බොහෝ දෑ කළ ප්‍රාදේශීය නායකයෙකු මියගිය පසු, ඔහු කළ සේවය වෙනුවෙන් ඔහුට දේවත්වයෙන් පිදීමකි (මහසෙන් රජු, මින්නේරි දෙවියන් වූ ආකාරයෙන්ම). එය ඔහු ජීවත්ව සිටියදී මිනිසුන් වෙනුවෙන් කළ සේවය වෙනුවෙන් වූ කෘතගුණ සැළකීම මත පදනම් වූ අහිංසක දේව සංකල්පයකි.</phrase>